**ŠOLSKI SKLAD OŠ MALEČNIK**

**Malečnik 61**

**2229 Malečnik**

**ZAPISNIK 3. SEJE ŠOLSKEGA SKLADA OŠ MALEČNIK**

v šolskem letu 2013/2014, ki je bila v sredo, 16. 10. 2013, ob 17. uri v prostorih OŠ Malečnik.

Prisotni člani: g. Dejan Senekovič (predsednik sklada, predstavnik staršev), ga. Cvetka Černko (predstavnica staršev), ga. Mojca Bruić (predstavnica staršev), g. Tomaž Škrlec (predstavnik staršev), ga. Katja Kozjek Varl (podpredsednica sklada, predstavnica šole), g. Milan Pečovnik (predstavnik šole), ga. Sonja Rečnik (predstavnica šole).

Prisoten je bil ravnatelj g. Rudolf Sedič.

**Dnevni red:**

1. Ugotovitev sklepčnosti in potrditev dnevnega reda.
2. Pregled in potrditev zapisnika prejšnje seje.
3. Dobrodelni koncert.
4. Razno.

K točki 1

G. Dejan Senekovič je pozdravil navzoče, ugotovil, da je odbor Šolskega sklada sklepčen in prebral dnevni red. Prisotni smo soglasno potrdili predlagan dnevni red.

K točki 2

Pregledali in potrdili smo zapisnik prejšnje seje.

K točki 3

* Pogovorili smo se, da smo s plakatiranjem po Malečniku in bližnji okolici poskrbeli za ustrezno osveščenost ljudi o dobrodelnem koncertu.
* G. Dejan Senekovič se je s prošnjama za doniranje sredstev v šolski sklad zglasil na Elektru in v Plinarni. Odgovor dobi v prihodnjih dneh.
* Vabila za koncert pošljemo županu, na občino in tistim, ki so nas kakorkoli podprli in nam pomagali pri uresničitvi izgradnje igrišča.
* G. Rudolf Sedič je povedal, da je prijava koncerta na SAZAS-u urejena, poročilo se pošlje po koncertu.
* Za varnost in red na koncertu bodo skrbeli gasilci. Šola bo njimi podpisala pogodbo oz. dogovor.
* Karte pred koncertom bosta prodajali ga. Mojca Bruić in ga. Cvetka Černko. Ga. Bruić priskrbi še drobiž. Prodajale se bodo tudi broške po 2€.
* Pred koncertom se v dvorani vrti predstavitev dela Šolskega sklada.
* V dvorani se bo pripravilo 400 stolov.
* Dve hostesi bosta poskrbeli za informiranost povabljenih.
* Pogovorili smo se še o zahvali za nastopajoče in povabljene.

K 4. točki

* G. Milan Pečovnik je uredil, da Mariborski vodovod sponzorira nakup štirih dreves v vrednosti 400 €, ki bodo zasajena na travnatem igrišču za šolo.
* Člani sklada se dobimo na dan koncerta ob 16. uri, da uredimo vse potrebno.
* Na naslednji seji se pogovorimo o novoletnem bazarju.

Zapisala: Predsednik Šolskega sklada:

Sonja Rečnik Dejan Senekovič